### Resumé

Teknik & Miljø indgik den 1. august 2023 en to-årig kontrakt med Nabogo om drift af et samkørselskoncept for borgere, virksomheder og uddannelsesinstitutioner i Vejle Kommune. Som tidligere drøftet i Teknisk Udvalg følges udviklingen af samkørsler tæt. På nuværende tidspunkt har der været flere rejsende end forventet for hele det første år. Forvaltningen foreslår en drøftelse af kontrakten.

### Sagsfremstilling

Teknik & Miljø indgik den 1. august 2023 en to-årig kontrakt med Nabogo om drift af et samkørselskoncept for borgere, virksomheder og uddannelsesinstitutioner i Vejle Kommune.

Kontrakten omfatter:

1. Drift af Nabogo app'en, herunder optimering af mødesteder i forhold til anvendelse af Nabogo

2. Brugerrekruttering og løbende kampagner

3. Afrapportering om udvikling i samkørsler

4. Incitamenter til samkørsel.

Af kontrakten fremgår det, at det vil være muligt at opsige kontrakten efter et år med tre måneders varsel til den 1. august 2024.  I kontrakten er det aftalt betaling for 14.000 samkørsler for det første driftsår. Afrapportering efter det første halve år viser, at der har været godt 22.000 samkørsler til og fra Vejle Kommune. Derfor ønsker både Teknik & Miljø samt Nabogo en drøftelse af kontrakten.

Teknik & Miljø anbefaler, at kontrakten drøftes med henblik på beslutning om indhold til næste udvalgsmøde i april.

### Økonomi

![](data:image/png;base64...)

Figur 1 Økonomi for to årig periode

Med nuværende kørselsomfang vil det give en merudgift på minimum 300.000 kr. for den to årige periode.

### Klima og resiliensvurdering

Samkørsel er en del af [adresse] grønne visionstillæg. Samkørsel er med til at reducere trængsel og CO2 udledning.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller,

**at** sagen drøftes.

### Beslutning

Drøftet, idet udvalget er opmærksomme på at det kan betyde en merudgift. Forvaltningen arbejder videre med Patrick Ravn.